

**BASHKIA KORÇË**

**KRYETARI**

Nr.\_\_\_\_\_\_prot. Korçë, më\_\_\_.\_\_\_.\_\_\_

**SHPALLJE PËR VENDE TË LIRA PUNE**

Në zbatim të ligjit 139/2015 “Për vetëqeverisjen vendore”, ligjit nr. 7961, datë 12.7.1995 “Kodi i Punës së Republikës së Shqipërisë” i ndryshuar, ligjit nr. 44/2015 “Kodi i Procedurës Administrative i Republikës së Shqipërisë” i ndryshuar, në Vendimin e Këshillit të Ministrave nr. 328 datë 31.05.2023 “Për klasifikimin e funksioneve, grupimin e njësive të vetëqeverisjes vendore, për efekt page dhe caktimin e kufijve të pagave të funksionarëve të zgjedhur e të emëruar, të nëpunësve civilë e të punonjësve administrativë të njësive të vetëqeverisjes vendore”, Vendimin e Këshillit të Bashkisë nr. 167 datë 29.12.2023 "Mbi miratimin e buxhetit vjetor të vitit 2024 dhe PBA 2024-2026 të Bashkisë Korçë", në urdhërin e Kryetarit të Bashkisë nr. 32 datë 17.01.2024“Për miratimin e strukturës të administratës së Bashkisë Korçë për vitin 2024” si dhe vendimin nr.2 datë 17.01.2024 “Për miratimin e strukturës analitike të Bashkisë Korçë për vitin 2024”, Bashkia Korçë do të fillojë proçedurat për plotësimin vendit vakant, si më poshtë:

* **1 (një) Magazinier në Sektorin e Kontabilitetit në Drejtorinë e Financës dhe Kontabilitetit në Drejtorinë e Përgjithshme e Financës, Buxhetit dhe MFK.**

Kandidatët për **Magazinier** duhet të plotësojnë kërkesat e posaçme si vijon:

1. të jetë shtetas shqiptar;
2. të ketë zotësi të plotë për të vepruar;
3. të zotërojë gjuhën shqipe, të shkruar dhe të folur;
4. të jetë në kushte shëndetësore që e lejojnë të kryejë detyrën përkatëse;
5. të mos jetë i dënuar me vendim të formës së prerë për kryerjen e një krimi apo për kryerjen e një kundërvajtjeje penale me dashje;
6. ndaj tij të mos jetë marrë masa disiplinore e largimit;
7. të zotërojë nivelin minimal të diplomës ekonomik i mesëm.

**DOKUMENTACIONI, MËNYRA DHE AFATI I DORËZIMIT**

 Kandidatët duhet të dorëzojnë dokumentat si më poshtë:

* Kërkesë me shkrim;
* Curriculum vitae;
* Certifikatë e përbërjes familjare;
* Fotokopje e kartës së identitetit;
* Dëftesë ose diplomë të noterizuar;
* Listë e notave e noterizuar;
* Dëshmi kualifikimi ( në qoftë se ka);
* Librezë pune ( në qoftë se ka punuar);
* Dëshmi e gjendjes mjekësore ;
* Dëshmi e gjendjes gjyqësore;
* Vërtetim gjykate dhe prokurorie;
* Foto – 2 copë me përmasa 4 \* 5.5cm;
* Foto – 1 copë e madhe me përmasa 9\* 12 cm.
* Vetdeklarim i gjëndjes gjyqësore.

Dokumentat duhet të dorëzohen me postë ose pranë Drejtorisë së Burimeve Njerëzore pranë Bashkisë Korçë brenda datës **13.05.2024**.

**REZULTATET PËR FAZËN E VERIFIKIMIT PARAPRAK TË DOKUMENTACIONIT**

Në datën **14.05.2022** Drejtoria e Burimeve Njerëzore në Bashkinë e Korçës do të njoftojë individualisht kandidatët fitues që plotësojnë kushtet dhe kërkesat e posaçme.

**KRYETARI I BASHKISË**

**Sotiraq Filo**